ปัจจัยความเสี่ยง

ปัจจัยความเสี่ยงเป็นปัจจัยที่บริษัทพิจารณาเห็นว่าอาจสงผลกระทบตอการดําเนินงานของบริษัท
ทั้งนี้ความเสี่ยงและความไม่แน่นอนอื่นที่บริษัทมิได้กล่าวถึง จัดเป็นความเสี่ยงที่ไม่มีนัยสำคัญ
หรือเป็นความเสี่ยงที่บริษัทไม่อาจคาดหมายได้

1. ความเสี่ยงในด้านความปลอดภัยของฐานข้อมูล

บริษัทประกอบธุรกิจให้บริการข้อมูล ข่าวสาร ฐานข้อมูลถือเป็นสินทรัพย์ที่สำคัญของบริษัท ดังนั้น
หากข้อมูลของบริษัทเกิดความเสียหายในด้านการสูญหาย หรือการลักลอบเข้าฐานข้อมูล (Hacking)
เพื่อขโมยหรือทำลายข้อมูล หรือจากการที่ระบบเครือข่ายของบริษัทมีปัญหา
จะมีผลกระทบต่อการให้บริการและการดำเนินงานของบริษัท

มาตรการเพื่อลดความเสี่ยง

บริษัทกำหนดเป็นนโยบายและระเบียบปฏิบัติในการรักษาความปลอดภัยของข้อมูลและการดูแลระบบเครือข่าย
บริษัทมีการสำรองข้อมูลทุกวันอย่างเป็นระเบียบและชัดเจน โดยจัดเก็บที่บริษัท
และที่ศูนย์ข้อมูลสำรอง (Backup Site) ซึ่งทั้งสองแห่งมีระบบการรักษาความปลอดภัยอย่างรัดกุม
บริษัทกำหนดรายชื่อผู้ที่ได้รับอนุญาตและระดับการเข้าถึงฐานข้อมูลอย่างชัดเจน มีการใช้ Access
Card ที่ใช้ได้เฉพาะในแต่ละชั้น โทรทัศน์วงจรปิด การพิมพ์ลายนิ้วมือรหัสผ่าน Finger Scan
ในการบันทึกการเข้า - ออกทุกครั้ง เป็นต้น

บริษัทยังมีการตรวจสอบ ปรับปรุงระบบการทำงานทั้งในด้านเครือข่าย ฮาร์ดแวร์
และซอฟท์แวร์อยู่ตลอดเวลา โดยจัดให้มีเจ้าหน้าที่รับผิดชอบดูแลการทำงานของระบบ
เพื่อควบคุมไม่ให้ระบบเครือข่ายของบริษัทขัดข้อง
รวมถึงป้องกันไม่ให้มีการลักลอบเข้าระบบหรือฐานข้อมูลของบริษัท นอกจากนี้ บริษัทได้ติดตั้ง
Firewall
ซึ่งเป็นระบบมาตรฐานสากลในการป้องกันการลักลอบเข้าระบบหรือฐานข้อมูลโดยไม่ได้รับอนุญาตของบุคคลภายนอก
ซึ่งที่ผ่านมาบริษัทยังไม่เคยประสบกับเหตุการณ์ดังกล่าว

ในปี 2551 บริษัทได้เริ่มเข้าสู่โครงการความมั่นคงปลอดภัยสารสนเทศ
และได้รับการรับรองมาตรฐานระบบบริหารจัดการด้านความมั่นคงปลอดภัยสารสนเทศ
Information Security Management System (ISMS) ตามมาตรฐาน
ISO/IEC27001:2005 จาก บริษัท บูโร เวอริทัส เซอทิฟิเคชั่น (ประเทศไทย)
เมื่อเดือนมิถุนายน 2552 และได้มีการสอบทานมาตรฐานดังกล่าวเป็นประจำทุกปี

2. ความเสี่ยงจากการพึ่งพาข้อมูลจากภาครัฐ

ปัจจุบันข้อมูลหลักที่บริษัทนำมาใช้ในการพัฒนาบริการต่างๆ ของบริษัท
เป็นข้อมูลพื้นฐานที่ได้รับจากหน่วยงานภาครัฐสองหน่วยงาน ได้แก่ กรมพัฒนาธุรกิจการค้า
กระทรวงพาณิชย์ และ กรมบังคับคดี กระทรวงยุติธรรม
โดยบริษัทนำข้อมูลพื้นฐานดังกล่าวมาพัฒนาเป็นข้อมูลเชิงประยุกต์ เพื่อนำไปให้บริการแก่ลูกค้า
ความเสี่ยงที่เกิดจากการพึ่งพาข้อมูลจากภาครัฐ อาจมีผลกระทบต่อบริการของบริษัทในหลายด้าน
ได้แก่ ความถูกต้องและความทันสมัยของข้อมูล การที่ไม่ได้การสนับสนุนข้อมูลจากหน่วยงานของรัฐ
เป็นต้น

มาตรการเพื่อลดความเสี่ยง

บริษัทได้มีการประสานงานกับหน่วยงานภาครัฐอย่างใกล้ชิด
ทั้งในด้านการช่วยกันตรวจสอบและแก้ไขข้อมูลที่ไม่ถูกต้อง
เป็นการช่วยทำให้ข้อมูลของทางราชการมีความถูกต้องทันสมัยอีกทางหนึ่ง
นอกจากนั้นบริษัทยังดำเนินการหาแหล่งข้อมูลเพิ่มเติมจากที่อื่นอย่างสม่ำเสมอ ได้แก่
การเก็บรวบรวมข้อมูลจากการสัมภาษณ์ การวิจัยและแบบสอบถามต่างๆ เป็นต้น
รวมทั้งพัฒนาข้อมูลออกไปในเชิงประยุกต์และวิเคราะห์เชิงลึก มากกว่าการให้บริการข้อมูลทั่วไป

3. ความเสี่ยงจากการแข่งขัน

เนื่องจากปัจจุบันเป็นยุคของข้อมูลข่าวสาร
การให้บริการข้อมูลผ่านอินเตอร์เน็ตมีการขยายวงกว้างอย่างรวดเร็ว
มีความเป็นไปได้ว่าอาจมีผู้ประกอบการรายอื่น
เข้ามาให้บริการที่มีลักษณะใกล้เคียงกับการให้บริการข้อมูลข่าวสารของบริษัท

มาตรการเพื่อลดความเสี่ยง

บริษัทตระหนักถึงประโยชน์ของผู้ใช้ข้อมูลเป็นหลัก
จากประสบการณ์ที่บริษัทให้บริการข้อมูลธุรกิจมากว่า 15 ปี ประกอบกับบริษัทมีแผนงานการวิจัย
และพัฒนาข้อมูลอย่างเป็นรูปแบบและต่อเนื่อง
พร้อมทั้งมีการพัฒนาบุคลากรของบริษัทในด้านการอบรมหลักสูตรต่างๆ
การเดินทางไปดูงานและเทคโนโลยีต่าง ๆ ทั้งในประเทศและต่างประเทศ
โดยนำมาปรับปรุงนโยบายการดำเนินธุรกิจและกลยุทธ์ของบริษัท
เพื่อสร้างมูลค่าเพิ่มให้แก่บริการที่สามารถตอบสนองความต้องการของผู้ใช้ได้เป็นอย่างดี นอกจากนั้น
บริษัทยังได้รับการสนับสนุนจากพันธมิตรทางธุรกิจ
ซึ่งส่วนใหญ่เป็นบริษัทที่ให้บริการข้อมูลธุรกิจชั้นนำของโลก
ในการประชุมแลกเปลี่ยนความรู้ทางด้านธุรกิจอย่างสม่ำเสมอ เพื่อนำความรู้ใหม่ๆ
มาพัฒนาบริการของบริษัทในเชิงประยุกต์ต่อไป

4. ความเสี่ยงจากการที่บริษัทมีผู้ถือหุ้นรายใหญ่ ถือหุ้นในบริษัทอย่างมีนัยสำคัญ

ผู้ถือหุ้นรายใหญ่ของบริษัท ประกอบด้วย นายมินทร์ อิงค์ธเนศ และบริษัท เคพเพล คอมมิวนิเคชันส์
จำกัด ซึ่งถือหุ้นรวมกัน เท่ากับร้อยละ 49.90 ของทุนชำระแล้ว (ทั้งนี้นับรวมจำนวนหุ้นที่ถือโดย
ARG ซึ่งนายมินทร์ อิงค์ธเนศ ถือหุ้นร่วมกับบริษัทในกลุ่มเคพเพล)
ซึ่งในสัดส่วนการถือหุ้นของผู้ถือหุ้นใหญ่ดังกล่าว
ทำให้สามารถควบคุมมติที่ประชุมผู้ถือหุ้นได้ในเรื่องที่กฎหมายหรือข้อบังคับบริษัทกำหนดให้ต้องได้รับเสียงไม่น้อยกว่ากึ่งหนึ่งของจำนวนเสียงของผู้ถือหุ้นที่มาประชุมและมีสิทธิออกเสียง

มาตรการเพื่อลดความเสี่ยง

บริษัทได้ดำเนินการให้มีการแต่งตั้งคณะกรรมการอิสระเพื่อความโปร่งใสของการบริหารงาน
โดยอัตราส่วนของกรรมการอิสระคิดเป็น 33.33 % ของกรรมการทั้งหมด นอกจากนี้
บริษัทยังเปิดโอกาสให้ผู้ถือหุ้นโดยทั่วไป สามารถเสนอชื่อกรรมการ
และวาระการประชุมสำหรับการประชุมสามัญผู้ถือหุ้น ประจำปีเป็นประจำทุกปี

5. บริษัทตองพึ่งพาผูบริหารและบุคลากรฝายบริหารอาวุโส
และธุรกิจของบริษัทอาจไดรับผลกระทบ
หากบริษัทไมสามารถรักษาบุคลากรเหลานี้หรือไมมีบุคลากรที่เหมาะสมมาแทนได

ในปจจุบันบริษัทบริหารงานโดยกลุมผูบริหารและพนักงานอาวุโสจํานวนหนึ่งซึ่งสวนใหญมีประสบการณการทํางานที่ยาวนานในบริษัทซึ่งเปนการยากที่จะหาบุคคลมาทดแทนได้
ดังนั้นหากบริษัทตองสูญเสียบุคลากรอาวุโส
และไมสามารถหาบุคลากรใหมที่มีคุณสมบัติเหมาะสมอยางเพียงพอมาทดแทนได้ทันท่วงที
อาจสงผลกระทบในทางลบตอธุรกิจ ฐานะทางการเงิน
ผลการดําเนินงานและโอกาสในทางธุรกิจของบริษัท

มาตรการเพื่อลดความเสี่ยง

บริษัทเชื่อวาการเติบโตอยางตอเนื่อง และความสําเร็จโดยสวนใหญขึ้นอยูกับ
ความสามารถของบริษัทที่จะรักษาบุคลากรที่มีคุณสมบัติ และมีประสบการณดานการบริหาร การขาย
การตลาด และการผลิต รวมถึงความสามารถที่จะฝก อบรมพนักงานเพื่อใหสามารถ
ปฏิบัติงานดานการผลิตและการจําหนายผลิตภัณฑของบริษัทไดอยางมีประสิทธิภาพ
โดยบริษัทได้จัดให้มีการอบรมและสนับสนุนการเรียนรู้ อย่างต่อเนื่อง
รวมทั้งได้มีการมอบสิทธิในการซื้อหุ้น (ESOP) ให้แก่พนักงานในระดับอาวุโส
เพื่อเป็นแรงจูงใจให้ทำงานกับบริษัทในระยะยาว
และเป็นการผูกสิ่งกระตุ้นจูงใจกับผลประกอบการของบริษัท